Meno Démokoóna zaznie aj v štvrtom speve Homérovej Iliady, keď v trójskej vojne umiera rukou ithackého kráľa Odysea. Jeho brat Antifos sa v boji snažil oštepom zasiahnuť Odysea, ale tesne ho minul a trafil Odyseovho spoločníka Leuka, ktorý sa práve chystal okradnúť mŕtvolu trójskeho bojovníka. Usmrtený Leukos nato padol na mŕtveho Trójana a prikryl ho vlastným telom. Nasrdený Odyseus potom v túžbe po pomste chytil svoj oštep a keď sa Trójania vzápätí dali na útek, prudko ho po nich vymrštil a zasiahol Démokoóna.